Pedagogjie Hip Hop

La Pedagogjie Hip Hop (par inglês hip hop pedagogy)  e je une metodiche educative che e integre i elements e i valôrs de culture hip hop intal procès di insegnament e aprendiment. Chest metodi al cîr di creâ conessions significativis jenfri il contignût educatîf e la culture dai students, promovint un ambient di aprendiment plui apassionant e pertinent.

 Origjins e disvilup 
Tai Stâts Unîts, la pedagogjie hip hop e à cjapât atenzion in gracie di educadôrs come Christopher Emdin, un professôr al Teachers College de Columbia University. Emdin al à disvilupât programs che a doprin il rap e altris elements dal hip hop par insegnâ materiis academichis.https://www.tc.columbia.edu/articles/2023/october/christopher-emdin-named-maxine-greene-chair/

In Italie, la metodiche pedagogjiche basade sul hip hop e je daûr a cjapâ sù teren, cun cetantis iniziativis e publicazions che a esplorin il so ûs pe istruzion e pe cressite personâl. Un esempli impuartant al è il progjet de preson pai minôrs Cesare Beccaria a Milanhttps://www.ragazzidentro.it/il-rap-come-strumento-educativo-esperienze-allinterno-degli-istituti-penali-per-minorenni/, dulà che i zovins presonîrs a scrivin lirichis dal rap, lis regjistrin e a produsin un album. Chest procès creatîf al ufrîs ai fantats une oportunitât uniche par esprimisi, pensâ e disvilupâ abilitâts gnovis intun ambient libar dal judizi costant dai adults. Intal libri “Pedagogia hip-hop. Gioco, esperienza, resistenza”, l'educadôr e ricercjadôr Davide Fant al spieghe che i seminaris condusûts di Fabrizio Bruno a judin i zovins a disvilupâ une gnove cussience di se midiant de comparazion cui lôr pârs.Fant, D. (2015). Pedagogia hip-hop. Gioco, esperienza, resistenza. Italia: Carocci.

Un altri contribût impuartant al è chel di Amir Issaa cul libri “Educazione rap”, che al dopre il hip hop come strument di dialic jenfri lis gjenerazions. Il libri nol è dome une racuelte di esperiencis o un manuâl, ma une analisi de sene atuâl e un mieç par stimolâ la comparazion tra etâts diviersis. Amir Issaa al à ancje lavorât come educadôr midiant dal rap, puartant la sô esperience aes scuelis, presons e universitâts americanis.https://www.rollingstone.it/musica/interviste-musica/educazione-rap-il-libro-che-porta-lhip-hop-nelle-scuole/565619/

Un altri pionîr de pedagogjie dal hip hop in Italie al è il rapper Dj Tubet, che al à disvilupât la sô metodologjie intune vore di scuelis e contescj educatîfs.https://web.archive.org/web/20230125140714/https://messaggeroveneto.gelocal.it/tempo-libero/2021/02/19/news/le-lezioni-del-dj-tubet-porto-l-hip-hop-a-scuola-per-superare-i-disagi-1.39929316 Al à sperimentât cheste forme di insegnament in seminaris di scriture di rap, in progjets cuintri il bulisim, cui fruts disabii e par insegnâ la lenghe e la culture furlanehttps://imagazine.it/home_desk/a-scuola-di-rap-con-dj-tubet/. Cun di plui, al à aplicât cheste metodologjie intai cjamps dai museushttps://www.telefriuli.it/cronaca/glimuc-peraulis-racconti-tesori-dj-tubet-friuli/ e dal teatrihttps://www.udinetoday.it/eventi/teatro/laboratori-rap-palio-studentesco-dj-tubet.html, frontant in classe cuistions come il lengaç sessist intal intratignimenthttps://vocedelnordest.it/rispettami-e-la-lotta-contro-gli-stereotipi-di-genere-si-comincia-dalla-musica-con-dj-tubet/, la legalitâthttps://www.rainews.it/tgr/fvg/articoli/2024/05/udine-giornata-della-legalita-in-ricordo-di-lorenzo-parelli--vicino-lontano-dj-tubet-15d8d040-e8d4-4d34-b1b6-4476eceb1f46.html, la costituzion taliane, la integrazion e la sigurece dai traspuarts.

 Beneficis educatîfs 
La pedagogjie dal hip hop e jude a:

 Apassionâ i students: doprâ formis di art e culture cognossudis dai zovins al aumente il lôr coinvolziment e interès pes materiis de scuele.https://www.gse.harvard.edu/ideas/edcast/22/11/humanizing-education-through-hip-hop https://courses.newschool.edu/courses/LMUS2030

 Svilup dal pinsîr critic: analizâ e creâ lirichis dal rap al sburte il pinsîr e la creativitât.https://www.pedagogiahiphop.org/

 Inclusion culturâl: ricognossi la culture hip hop al promôf un ambient educatîf plui viert e rispietôs par identitâts culturâls diviersis.https://www.casaimmacolata.org/2025/01/29/djtubet-voce-e-ritmi-di-casa-immacolata/

 Notis